b'\n_START_ARTICLE_\nEstasyon ng Carriedo ng LRT\n_START_SECTION_\nMga kawing pangpanlalakbay\n_START_PARAGRAPH_\nDahil sa kinaroroonan ng estasyong Carriedo na malapit sa mga distrito ng Santa Cruz, Binondo at Quiapo, ang estasyon ay pinagsisilbihan ng maraming mga uri ng pampublikong transportasyon. Humihinto sa estasyon at paligid nito ang mga bus na nagsisilbi sa rutang Abenida Taft at mga malalapit na ruta, mga dyipni, taksi, sasakyang de-padyak at kalesa. Lubusang ginagamit ang mga kalesa at sasakyang de-padyak sa Binondo, dahil sa mga makikipot na kalye ng distrito.'